《偶成》
宋代·叶茵

春阴晴复阴，因物悟浮生。
杜宇乡心重，杨花世事轻。
知非蘧伯玉，觉是晋渊明。
此意谁人会，骑牛访偶耕。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。